D. Densil Morgan - Wicipedia

# D. Densil Morgan

### Oddi ar Wicipedia

Mae'r Athro Dafydd Densil Morgan BA BD D.Phil DD wedi bod yn aelod o Ysgol Ddiwinyddiaeth Prifysgol Cymru, Bangor ers 1988 pan gafodd ei benodi'n ddarlithydd mewn Cristionogaeth Gyfoes. Ers hynny, mae wedi codi i fod yn ddeon y Celfyddydau, Pennaeth yr Ysgol a bellach yn Bennaeth ar y Coleg Celfyddydau a'r Dyniaethau. Dyfarnwyd cadair bersonol iddo yn 2004 a chyn hynny roedd yn Uwch-ddarlithydd ac yn Ddarllenydd. Graddiodd o Fangor yn 1979 ac fe aeth ymlaen i astudio gradd D. Phil yng Ngholeg Regent’s Park, Rhydychen cyn mynd ymlaen i weinidogaethu Capeli'r Bedyddwyr yn ardal Pen-y-groes, Llanelli am chwe mlynedd. Yn 2006 dyfarnwyd iddo radd DD gan Brifysgol Cymru am ei waith cyhoeddedig.

Ei ddiddordeb ymchwil gwreiddiol oedd Ymneilltuaeth Cymru yn y ddeunawfed ganrif ond wedi ei ddychweliad i Fangor yn 1988 canolbwyntiodd ar Hanes a Syniadaeth Gristnogol yn yr Ugeinfed Ganrif. Gellid casglu fod D. Densil Morgan yn ddiwinydd neo-uniongred yn nhraddodiad y diwinydd o'r Swistir, Karl Barth. Cydnabu yn rhagair ei gyfrol 'Cederyn Canrif' (2001) ei fod yn ysgrifennu o safbwynt arbennig. O safbwynt 'Uniongred clasurol yr eglwys yn ôl credoau Nicea a Chalcedon fel y'i ailfynegwyd gan Ddiwygwyr Protestanaidd yr unfed ganrif ar bymtheg a'i ddehongli o'r newydd i'n cyfnod ni gan Karl Barth.' Yng Nghymru felly gellid ei leoli yn llinach Awstinaidd R. Tudur Jones rhagor na llinach Belagaidd Pennar Davies.

Categorïau: Diwinyddion Cymreig | Academyddion Cymreig

##### Views

- Erthygl
- Sgwrs
- Diwygiad cyfoes

##### Chwilio